section_heading: Životopis
paragraph_text: Rođen je 1. kolovoza 1966. u Đivanu, kao najmlađi sin roditelja Stjepana († 1997.) i Ljubice (rođ. Pečnjak)(+2009.), a 10. kolovoza kršten je u župnoj crkvi svetoga Lovre u župi Lovrečka Varoš. Prva četiri razreda osnovne škole pohađao je u Banovu (Područna škola Osnovne škole u Vrbovcu), a ostala četiri u Vrbovcu. Nakon osmogodišnje škole, godine 1981. stupio je u Nadbiskupsko dječačko sjemenište u Zagrebu. Nakon završenoga školovanja u Interdijecezanskoj srednjoj školi za spremanje svećenika u Zagrebu i nakon mature (1985.) ispunio je vojnu obvezu.